Document ID: 32013R1384

EUROPA-PARLAMENTETS OG RÅDETS FORORDNING (EU) Nr. 1384/2013
af 17. december 2013
om ændring af Rådets forordning (EF) nr. 55/2008 om indførelse af autonome handelspræferencer for Republikken Moldova
EUROPA-PARLAMENTET OG RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207, stk. 2,
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
efter den almindelige lovgivningsprocedure (1), og
ud fra følgende betragtninger:
(1)
Rådets forordning (EF) nr. 55/2008 (2) indfører en specifik ordning med autonome handelspræferencer for Republikken Moldova (i det følgende benævnt "Moldova"). Forordningen giver alle varer med oprindelse i Moldova fri adgang til EU-markedet, med undtagelse af visse landbrugsprodukter, der er anført i bilag I til nævnte forordning, for hvilke der gives begrænsede indrømmelser enten i form af toldfritagelse inden for toldkontingenter eller nedsættelse af tolden.
(2)
Inden for rammerne af den europæiske naboskabspolitik (ENP), EU-Moldova-handlingsplanen under ENP og det østlige partnerskab har Moldova vedtaget en ambitiøs dagsorden for politisk associering og yderligere økonomisk integration med Unionen. Moldova har ligeledes gjort store fremskridt med hensyn til en tilnærmelse af lovgivningen, der fører til konvergens med Unionens lovgivning og standarder.
(3)
Forhandlingerne om en ny associeringsaftale, herunder etablering af et vidtgående og omfattende frihandelsområde, mellem Unionen og Moldova blev indledt i januar 2010 og afsluttet i juli 2013. Denne aftale fastsætter den fuldstændige liberalisering af bilateral handel med vin.
(4)
For at støtte Moldovas indsats i henhold til den europæiske naboskabspolitik og det østlige partnerskab og for at skabe et attraktivt og stabilt marked for landets vineksport bør importen af vin fra Moldova til Unionen liberalisereres hurtigst muligt.
(5)
Med henblik på at sikre fortsatte handelsstrømme fra Moldova samt retssikkerhed for de erhvervsdrivende er det nødvendigt, at de autonome handelspræferencer finder anvendelse uafbrudt frem til den dato, der er fastsat for deres ophør i forordning (EF) nr. 55/2008.
(6)
Forordning (EF) nr. 55/2008 bør derfor ændres i overensstemmelse hermed -
VEDTAGET DENNE FORORDNING:
Artikel 1
Forordning (EF) nr. 55/2008 ændres således:
1)
i artikel 16 udgår stk. 3, 4 og 5
2)
i tabellen under punkt 1 i bilag I udgår sidste linje med løbenummer 09.0514 "Vin af friske druer undtagen mousserende vin".
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 2013.

Labels: 3
17
18
15